Išlaužo kapinių koplyčia

Išlaužo kapinių koplyčia stovi veikiančiose kapinėse Išlauže, Prienų rajone, šalia Išlaužo bažnyčios.Architektūros objektai. Išlaužo bažnyčia  Ji yra architektūros paminklas, 2005 m. įtrauktas į Kultūros paveldo registrą (unik. kodas ), Išlaužo seniūnijos lankytinų vietų sąrašą.Išlaužo lankytinos vietos  Koplyčioje pastatyta vertinga medinė skulptūra „Kristus surištomis rankomis", vadinamoji „Ecce Homo“ ().

Mūrinė pusiau atvira koplyčia stūkso medžiais apsodinto tako gale, prie pirminės kapinių teritorijos ribos. Toliau už jos, į pietvakarius, plyti atvira kapinių teritorija su naujaisiais palaidojimais. Pagrindinė kapinių alėja driekiasi per kapines, sujungdama koplyčią ir pagrindinių takų sankirtoje stovinčią Švč. Mergelės Marijos Maloningosios statulą – kapinių landšafto dominantę. Marijos figūra stovi veidu pasukta į bažnyčią. Kapinėse stovinčių sakralinių objektų derinys – išskirtinis prasmingo ir planingo kapinių sutvarkymo tarpukario Lietuvoje pavyzdys.

 Istorija 

Išlaužo bažnyčia ir kapinės įrengtos vykdant tarpukario Žemės reformą, 1925 m. nusavinus grafams Tiškevičiams priklausiusią dvaro sodybą. Tuo laikotarpiu buvusio parko alėjos gale Jėzaus Kristaus garbei buvo pastatyta koplytėlė. Joje patalpinta medinė statula datuojama XIX a. pab.–XX a., pagaminta nežinomo autoriaus. Apie 1930 m. iš Juozapo Zenkevičiaus dirbtuvės ją nupirko Išlaužo bažnyčios statytojas kun. Vytautas Gurevičius (1889–1979). Vietos žmonių teigimu, pats kunigas dar pataisęs statulos drožinį.

 Literatūra 

 Lietuvos sakralinės dailės katalogas T. 1. Vilkaviškio vyskupija. IV knyga: Aleksoto dekanatas. Vilnius: Gervelė, 2000, p. 157–161. [Stankevičienė, R. Išlaužo kapinės. Koplytėlė su statula „Ecce Homo"]. ISBN 9986-638-03-8.

 Šaltiniai 

Kategorija:Prienų rajono koplyčios